dh-unibe/image-text_koenigsfelden-charters-post-1500 huggingface dataset:
Wir, nachgenempten Johānes Tschop, caplan der pfruͦnd im spital ze Brugg, Niclaus Fricker, altstattschriber ze Bern, und Claus Keiserisen, der Smid, burger ze Brugg, bekēnent offenlich
mitt disem brief, als den̄ her Bilgri Staͤlli, lùtpriester zuͦ Brugg, die erwirdigen unser gneͣdigen frowen von Kùngsfelden jetz guͤtlich angevordert hat ✳ im das mùrli an der lùtpriestry
hus ze Brugg, das den kilchof und das hoͤfli, das zum hus dienet underscheidt und aber bresthaft und ze machen notdurftig ist, ✳ ze machen, ✳ als im ouch das ✳ vormaln, do er die lùtpriestry ze verwechseln meinte, ✳ und aber uff unser frowen beger und bitt ✳ davon liesse und bi der lùtpriestry belib, ✳ soͤlle zuͦgesagt und aber unser frowen und ir amptlùt ✳ im des nach in̄halt
sins verschribens gen inen, ✳ als wir verstuͦndent nitt meinten pflichtig sin, ✳ und sich denocht begeben habent, das durch ir amptlùt zebesechen lassen und den̄ fùro daruf zeantwurten
ꝫcꝭ, das ouch uff hùtt, datū dis briefs, durch die ersamen Hansen Cristan und Uͦlrichē am Buͤl, ir hofmeister, und Cuͦnratē Widmer, irn pfruͦnder und jetz amptman ir jarzitampts,
beschechē ist in biwesen des lùtpriesters und unser driger, obgen̄t, von beiden teiln darzuͦ gebetten. ✳ ✳ und wir, dieselben drig, obgen̄t, ✳ habent ouch daruf als frùntlich mittler beiderteiln
halb darin gerett und gesuͦcht sovil, ✳ das wir si beideteil ✳ der sachhalb guͤtlich geeint habent als hernach stat. und namlich also ✳ der lùtpriester sol das mùrli in siner cost machē, also
er sol es lassen oben abnemen soverˀ das bresthaft und notdurftig ist, ✳ und den̄ ufmuren als hoch die tùrpfosten sind und die tùr pfosten von steinwerck, ob er die gehaben mag,
oder von eichinen holtz ✳ darin machen, ✳ do die tùr jetz stat oder im komlich ist, ✳ ouch den̄ das mùrli ob der tùr ✳ und allenthalben ✳ mitt ziegeln tecken, ✳ bestechen, ✳ bewerfen
und nach aller notdurft usmachen lassen ✳ und dānethin in eren haben, ✳ alles in siner cost. ✳ und daran sond unser gnedig frowen im zuͦ hilf durch sin bitt, ✳ fruntschaft,
liebe ✳ und deheins rechten willen noch anders ✳ schencken und geben vier guldin oder drig guldin und zwen mùtt kernen, wedˀs unsˀr frowen oder ir amptlùt wellent.
und das sol ouch unsern frowen und irm gotzhus an dem instrument, so si vom lùtpriester habent, und in allweg an irem rechten gantz unvˀgriffen und aͧn schadē sin
und bliben, ✳ den̄ das instrument sol nùtzit des minder im sinen creften bestan und unser frowen deshalben bi irm rechten beliben als dahar alles ungenvarlich. ✳ und
des zuͦ urkùnd habent wir, obgen̄ sprecher, dis unsers spruchs unsern gnedigen frowen von Kùngsfelden uff beger ir amptlùten disen brief, mitt unser, Niclaus Frickers
und Clausen Schmids, angehenckten insigeln, von unser driger wegen, vorgenēpt, doch uns und unsˀn erben aͧn schaden, ✳ offenlich vˀsigelt ✳ geben morndes nach santt
Johans tag ze sùngichten, do man zalt von Cristi gebùrt vierzechenhundertsibenzigundein jar. ✳
Königsf. 760
ein taͤding zwùschen den fròwen zuͦ
Kùngsfeld₎ ✳ und der lùtpriestery
hùsz bùwens halb ✳
diser brief gehoͤrt zuͦ dē instrument des lùpriesters von
Brug herr Biligel Stelli
K ✳
C ✳ 6 ✳
Staatsarchiv
AARGAU
1471 ✳
xij
in Bruggˀ lad₎